**ชื่อโครงการ** โครงการยกระดับการจัดการศึกษาแบบเรียนรวม เพื่อเตรียมความพร้อมการเรียนรู้ด้านการอ่าน การเขียน และคิดคำนวณ เพื่อป้องกันความเสี่ยงด้านความบกพร่องทางการเรียนรู้ (LD: Learning Disabilities) สำหรับเด็กเล็ก

**หน่วยงาน** …………………………………………….

**ปีงบประมาณ** ๒๕๖๗

**............................................................................................................................................................**

**๑. หลักการและเหตุผล**

ยุทธศาสตร์ชาติ ๒๐ ปี (พ.ศ. ๒๕๖๑ – ๒๕๘๐) มุ่งเน้นการพัฒนาและเสริมสร้างศักยภาพทรัพยากรมนุษย์ให้มีคุณภาพ เพื่อรองรับการเปลี่ยนแปลงของสังคมและเศรษฐกิจ โดยเฉพาะอย่างยิ่งการพัฒนาเด็กปฐมวัย ซึ่งเป็นช่วงวัยที่มีความสำคัญอย่างยิ่งต่อการวางรากฐานทางด้านสติปัญญา ร่างกาย อารมณ์ และสังคม อย่างไรก็ตาม การจัดการเรียนการสอนในปัจจุบันยังขาดการเตรียมความพร้อมด้านการเรียนรู้ที่จำเป็น โดยเฉพาะอย่างยิ่ง ทักษะพื้นฐานด้านการอ่าน การเขียน และการคิดคำนวณ ซึ่งอาจนำไปสู่ความเสี่ยงด้านความบกพร่องทางการเรียนรู้ (Learning Disabilities: LD) และปัญหาการเรียนรู้ถดถอยในเด็ก ส่งผลต่อพัฒนาการ และโอกาสทางการศึกษาในระยะยาว

ด้วยเหตุนี้ ……………………….. จึงเล็งเห็นความสำคัญของการยกระดับการจัดการศึกษาแบบเรียนรวม เพื่อเตรียมความพร้อมการเรียนรู้ด้านการอ่าน การเขียน และคิดคำนวณ และป้องกันความเสี่ยงด้านความบกพร่องทางการเรียนรู้ (LD) สำหรับเด็กเล็ก โดยมุ่งเน้นการพัฒนา และส่งเสริมทักษะการเรียนรู้ ให้กับเด็กก่อนประถมศึกษา – ประถมศึกษาปีที่ ๑ ผ่านกระบวนการเรียนรู้ที่หลากหลาย เหมาะสมกับวัย และสอดคล้องกับหลักสูตรการศึกษาปฐมวัย รวมถึงการประเมินพัฒนาการด้านทักษะการเรียนรู้ตามวัยอย่างเป็นระบบ เพื่อให้สามารถระบุ และแก้ไขปัญหาการเรียนรู้ของเด็กแต่ละคนได้อย่างทันท่วงที ซึ่งจะช่วยลดความเหลื่อมล้ำทางการศึกษา และส่งเสริมศักยภาพการเรียนรู้ของเด็กอย่างเต็มที่

**๒. วัตถุประสงค์**

๒.๑ เพื่อส่งเสริมให้ครูผู้สอนมีสื่อเสริมประสบการณ์และกระบวนการออกแบบกิจกรรมเสริมประสบการณ์ที่เหมาะสมสำหรับเด็กระดับก่อนประถมศึกษา - ประถมศึกษาปีที่ ๑

๒.๒ เพื่อพัฒนาการเรียนรู้ของผู้เรียนให้สมวัยและป้องกันความเสี่ยงในการเกิดความบกพร่องทางการเรียนรู้ (Learning Disabilities) ด้านการอ่าน การเขียน และการคิดคำนวณ

๒.๓ เพื่อเตรียมความพร้อมด้านการเรียนรู้ให้กับเด็กที่มีความต้องการจำเป็นพิเศษและสนับสนุนการเข้าถึงการศึกษาที่มีคุณภาพอย่างเท่าเทียม

**๓. เป้าหมายของโครงการ**

๓.๑ ด้านปริมาณ

๓.๑.๑ จัดหาสื่อการเรียนรู้ จำนวนโรงเรียน …….. โรง ของ......................................

๓.๒ ด้านคุณภาพ

๓.๒.๑ ผู้เรียนได้รับการพัฒนาศักยภาพของตนเองอย่างเต็มที่

๓.๒.๒ ครูผู้สอนมีสื่อประกอบการจัดประสบกาณ์การเรียนการสอน

**๔. ลักษณะโครงการ**

๔.๑ เป็นโครงการที่เน้นประสิทธิภาพในการพัฒนาผู้เรียนเป็นสำคัญ

๔.๒ เป็นโครงการที่สอดคล้องกับนโยบายการจัดการศึกษา

**๕. แนวทางการดำเนินงาน**

๕.๑ เสนอขออนุมัติโครงการ

๕.๒ ขอจัดสรรงบประมาณในการจัดซื้อสื่อการเรียนการสอน

๕.๓ พิจารณาคัดเลือกสื่อการเรียนการสอนตามรายการที่คณะกรรมการพิจารณาให้ความเห็นชอบแล้ว

๕.๔ ดำเนินการซื้อสื่อตามโครงการและจัดสรรให้โรงเรียนในสังกัด

๕.๕ประเมินผลและสรุปรายงานผลโครงการ

**๖. ผู้รับผิดชอบโครงการ**

.................................................................

**๗. ค่าใช้จ่ายของโครงการ**

เบิกจ่ายจากงบประมาณรายจ่ายของ............................................ ประจำปีงบประมาณ ........... จำนวน............................ บาท (................................................บาทถ้วน) สำหรับเป็นค่าใช้จ่ายในการจัดหาสื่อเพื่อใช้ในการจัดการเรียนการสอนให้กับโรงเรียนในเขต............................... จำนวน .......โรง

**๘. ระยะเวลาดำเนินการ**

ปี ๒๕๖๗

**๙. ผลที่คาดว่าจะได้รับ**

ครู:

๙.๑ มีสื่อส่งเสริมพัฒนาการด้านการเรียนรู้ที่มีคุณภาพ พร้อมแนวทางการออกแบบกิจกรรมเสริมประสบการณ์และแนวทางการประเมินพัฒนาการสำหรับผู้เรียนตามหลักสูตร์การศึกษาปฐมวัย พ.ศ. ๒๕๖๐

๙.๒ มีเทคนิคและแนวทางในการออกแบบกิจกรรมประเมิน ป้องกันความเสี่ยงและเฝ้าระวังความบกพร่องทางการเรียนรู้ (Learning Disabilities) ด้านการอ่าน การเขียน และการคิดคำนวณ ตามแนวทางการจัดการศึกษาพิเศษ

๙.๓ มีเครื่องมือช่วยครูในการสื่อสารทำความเข้าใจ และวางแผนความร่วมมือในการดูแลเด็กร่วมกับผู้ปกครองอย่างเหมาะสม

ผู้เรียน:

๙.๔ มีพัฒนาการและความพร้อมการเรียนรู้ด้านการอ่าน เขียน และคิดคำนวณสมวัย

๙.๕ ผู้เรียนที่มีความเสี่ยงความบกพร่องทางการเรียนรู้ได้รับการเฝ้าระวังและส่งเสริมพัฒนาการอย่างเหมาะสม

**๑๐. การติดตามและประเมินผล**

๑๐.๑ จากการประเมินพัฒนาการของเด็ก

๑๐.๒ จากแบบประเมินผลโครงการ

(ลงชื่อ) ..................................................................  
ผู้เสนอโครงการ  
(............................................................................)  
ตำแหน่ง ..............................................................

(ลงชื่อ) ..................................................................  
ผู้อนุมัติโครงการ  
(............................................................................)  
ตำแหน่ง ..............................................................